ELEKTROTEHNIČKA I EKONOMSKA ŠKOLA
NOVA GRADIŠKA
Ulica Ive Petranovića 9

KLASA: 007-04/26-01/4
URBROJ: 2178-15-5-26-7
Nova Gradiška, 4.9.2026.
	
ZAPISNIK SA 7.
SJEDNICE ŠKOLSKOG ODBORA
ODRŽANE 4.9.2026.  

Sedmu sjednicu Šk. odbora otvorio je  predsjednik Školskog odbora gosp. Ivan Lozinjak, koji je pozdravio nazočne članove Školskog odbora. Na  sjednici Šk. odbora  bili su prisutni sljedeći članovi: gosp. Ivan Lozinjak , gosp. Boris Grgić , gosp. Tomislav Wirth, gosp. Igor Janeček i  gosp. Ivo Babić. Gosp.   Jasmin Pavlović i gđa. Julija Malinar Prša  nisu prisustvovali sjednici iz opravdanih razloga. 

Sjednici su također prisustvovale zamjenica ravnateljice  škole Mira Linjaković i tajnica škole Vesna Batalo.
Predsjednik Školskog odbora  konstatirao je da je na sjednici prisutno pet članova Školskog odbora te da postoji kvorum za donošenje pravovaljanih odluka.

Predsjednik Školskog odbora  predložio je na usvajanje sljedeći:

	DNEVNI RED:

1. Usvajanje zapisnika sa 6. sjednice Školskog odbora
2. Usvajanje  Pravilnika o provedbi postupaka jednostavne nabave
3. [bookmark: _Hlk207269647]Donošenje Odluke o davanju na korištenje prostora i opreme u školskom objektu i u nastavno-sportskoj dvorani u šk. god. 2026./27.
4. Suglasnost za zapošljavanje pomoćnika u nastavi
5. Suglasnost za premještaj zaposlenika u druge školske ustanove
6. Razno:

Predloženi dnevni red 7. sjednice Školskog odbora usvojen je s pet glasova za:

1. Usvajanje zapisnika sa 6. sjednice Školskog odbora

Predsjednik Školskog odbora je vezano za prvu točku dnevnog reda pozvao nazočne članove odbora da iznesu primjedbe i prijedloge na dostavljeni zapisnik.
Predsjednik je zamolio za  ispravak tehničkih pogrešaka koje je uočio u zapisniku.
Ostali članovi Školskog odbora nisu imali primjedbi na predloženi zapisnik tako da je isti usvojen s pet glasova za.





2. Usvajanje  Pravilnika o provedbi postupaka jednostavne nabave

Tajnica škole je u sklopu 2. točke dnevnog reda upoznala članove odbora sa sadržajem dokumenta predloženog za usvajanje, a koji je usklađen s Izmjenama i dopunama Zakona o javnoj nabavi.
Naime, škola je predloženi pravilnik 16.7.2026. objavila na službenim stranicama škole radi provedbe postupka javnog savjetovanja, a koje je škola zakonski bila obvezna provesti sukladno odredbama Zakona o pravu na pristup informacijama.
Tijekom trajanja javnog savjetovanja nije bilo nikakvih sugestija javnosti na predloženi pravilnik, pa je shodno tome škola objavila Izvještaj o provedenom savjetovanju,
Ono što treba naglasiti jest da su izmijenjeni vrijednosni pragovi za nabavu roba, usluga i radova, s kojima je tajnica upoznala članove odbora, te je isto tako značajna promjena da sve postupke jednostavne nabave čija je vrijednost iznad 15.000,00 € naručitelji imaju obvezu provoditi putem posebnog modula u sustavu EOJN.
Kada je škola načinila svoj prijedlog pravilnika i isti stavila na javno savjetovanje pristigao je primjerak pravilnika od strane osnivača.
Uspoređujući ih uočili smo neznatne razlike s kojima je tajnica upoznala članove odbora, pa je na tragu toga naš prijedlog da usvojimo naš predloženi pravilnik, a u slučaju potrebe  za usklađivanjem s pravilnikom osnivača načinit će se izmjene i dopune koje će biti dostavljene Školskom odboru na usvajanje.
Članovi Školskog odbora su sa pet glasova za  usvojili  i donijeli Pravilnik o provedbi postupaka jednostavne nabave.

3. Donošenje Odluke o davanju na korištenje prostora i opreme u školskom objektu i u nastavno-sportskoj dvorani u šk. god. 2026./27.

Sa sadržajem treće točke dnevnog reda  članove Školskog odbora upoznala je tajnica škole, koja je između ostalog istaknula sljedeće:
Kao i svake školske godine, tako i nadolazeće članovi Školskog odbora trebaju donijeti Odluku o davanju na korištenje prostora i opreme u školskom objektu i u nastavno-sportskoj dvorani.
Trenutno je još u tijeku energetska obnova nastavno sportske dvorane, a pored toga treba riješiti i hidrantsku mrežu  dvorane  koja nije u funkciji kako bi se dvorana mogla ustupiti na korištenje. Budući da ne znamo datum kada će se moći prostori dvorane ustupiti na korištenje, bitno nam je za sada da dobijemo suglasnost na korištenje prostora za ovu školsku godinu, koju ćemo aktivirati kada radovi završe.
Što se škole tiče u njoj je energetska obnova završila tako da se inače prostor koji se daje na korištenje proteklih godina može ustupiti na korištenje zainteresiranim subjektima.
Članovi Školskog odbora nisu imali primjedbi na predložene cijene, jedino su se složili da se predložene cijene zaokruže na cijeli broj te da se promijeni iznos predložene cijene za korištenje prostora dvorane za učenike mlađih uzrasta  s 26,54 €  na 14.00 €.
Članovi Školskog odbora su sa pet glasova za donijeli sljedeću:


O D L U K U
o davanju na korištenje prostora i opreme u školskom objektu i u nastavno-sportskoj dvorani za šk. god. 2026./27.
Daje se na korištenje prostor i oprema u školskom objektu i  u nastavno-sportskoj dvorani uz iznose za korištenje istih kako slijedi:
	R.br.
	Prostor
	Površina
	 Početna cijena naknade za korištenje prostora

	[bookmark: _Hlk144199068]1.
	Nastavno-sportska dvorana za rekreativne skupine
	-
	
27,00 € po satu korištenja

	2.
	Nastavno-sportska dvorana za klubove članice Zajednice sportova Nova Gradiška
	-
	
27,00  € po satu korištenja

	3.
	Nastavno-sportska dvorana za sve oblike manifestacija i koncerata
	-
	
34,00 € po satu korištenja

	4.
	Trim dvorana
	-
	
10,00 € po satu korištenja

	5.
	Prostor za posluživanje toplih i hladnih jela i napitaka
-prostor u školi
	18 m²
	
120,00 € mjesečno

	
	-prostor u nastavno-sportskoj dvorani

	25 m²
	
120,00 € mjesečno

	6.
	Za automate s priključcima
	-
	
54,00 € mjesečno po     aparatu

	7.
	Za otvoreni prostor za postavljanje kioska i slične namjene bez uračunatih režijskih troškova
	-
	
6,00 € po m² na mjesec

	8..
	Za klasične učionice za nastavu stranih jezika i ostalu teorijsku nastavu
	-
	
6,00 € na sat

	9.
	Za informatičke učionice s opremom
	-
	
20,00 € na sat

	10.
	-prostor u nastavno-sportskoj dvorani
za djecu mlađih uzrasta
	-
	
14,00 € na sat



U slučaju da za korištenje nekog od  navedenih prostora postoji zainteresiranost više subjekata,
kriterij za odabir korisnika bit će najpovoljnija ponuda ovisno o prostoru koji se daje na korištenje.
Navedeni prostori ne može se dati na korištenje onim subjektima koji su već bili korisnici prostora ako nisu podmirili naknade za korištenje istih.
Odluka će biti upućena osnivaču na suglasnost.
4. Suglasnost za zapošljavanje Pomoćnika u nastavi

U četvrtoj točki dnevnog reda zamjenica ravnateljice gđa. Linjaković upoznala je članove odbora s procedurom popunjavanja radnih mjesta pomoćnika u nastavi za šk. god. 2026/27., te je između ostalog istaknula:
Javni  poziv za obavljanje poslova pomoćnika u nastavi učenicima s teškoćama u razvoju za šk. god. 2026./2027. objavljen je  21. kolovoza 2026. godine na mrežnim stranicama i oglasnoj ploči Elektrotehničke i ekonomske škole, Nova Gradiška te na mrežnim stranicama i oglasnoj ploči Hrvatskog zavoda za zapošljavanje, Područni ured Nova Gradiška. 
Rok za podnošenje prijava je 8 dana od dana objave poziva. Pristiglo je ukupno 6 prijava.  
Omotnice je otvorilo i prijave pregledalo Povjerenstvo: zamjenica ravnateljice  Mira Linjaković, predsjednica Povjerenstva, školska knjižničarka Kristina Dujmović, te tajnica škole Vesna Batalo- zapisničarka,  dana  31. kolovoza 2026. godine u 9.00 sati i konstatiralo sljedeće:
-  sve prijave su pristigle  u roku od čega:
-  4 prijavljena kandidata ( Orešković Jasminka, Jurasović Ivan, Bakunić Elvra i Emina Kurjaković,) udovoljava u cijelosti uvjetima natječaja (kandidati posjeduju Uvjerenje o stjecanju djelomične kvalifikacije za  poslove pomoćnika u nastavi),
- 2 prijavljene kandidatkinje nisu priložile valjane dokumente po natječaju
- na poziv za razgovor-intervju koji je objavljen na stranici škole te upućen e-mailom kandidatima  dana 31.kolovoza 2026. god.,  nije se odazvala kandidatkinja Emina Kurjaković, te je Povjerenstvo odlučilo da neće provesti intervju s preostala tri kandidata iz razloga što  već tri godine uspješno rade kao pomoćnici u nastavi našim učenicima.
Budući da su 3 kandidata zadovoljila uvjete natječaja zamjenica ravnateljice  traži prethodnu suglasnost Školskog odbora za zasnivanje radnog odnosa s  odabranim kandidatima.

Članovi Školskog odbora nisu imali dodatnih pitanja  te su sa pet glasova za dali suglasnost na zapošljavanje predloženih kandidata za pomoćnike u nastavi za šk. god. 2026./27. i to Ivana Jurasovića, Jasminku Orešković i Elviru Bakunić.

5. Suglasnost za premještaj zaposlenika u druge školske ustanove

Zamjenica ravnateljice je vezano uz petu točku dnevnog reda istaknula sljedeće:
Uslijed odlaska sadašnje zaposlenice Veronike Župan nastavnice strukovnih predmeta područja strojarstvo, koja je imala zasnovan radni odnos na neodređeno nepuno radno vrijeme, u drugu školu kao i sati u modularnoj nastavi ukazala se potreba zapošljavanjem novog nastavnika. 
Zadnjim izmjenama i dopunama Zakona o odgoju i obrazovanju uvedena je mogućnost prelaska radnika koji ima zasnovan radni odnos na neodređene vrijeme iz jedne škole u drugu uz sporazum ravnatelja obiju škola i Školskog odbora, bez natječajnog postupka.
U našem slučaju Eva Zeba, magistra inženjerka strojarstva koja ima zasnovan radni odnos na neodređeno radno vrijeme na radnom mjestu nastavnika stručnih predmeta u Poljoprivredno-prehrambenoj školi u Požegi, izrazila je želju za prelazak iz Požege u našu školu jer bi si tim prelaskom skratila kilometražu dugotrajnog putovanja na posao i s posla. Eva Zeba prema stečenoj stručnoj spremi i  položenom stručnom ispitu udovoljava svim uvjetima rada na navedenom radnom mjestu nastavnika stručno teorijskih sadržaja. Nakon podnijetog zahtjeva  Eve Zebe Poljoprivredno prehrambenoj školi za prestanak radnog odnosa zbog prelaska na novo radno mjesto u našu školu, te suglasnosti Školskog odbora Poljoprivredno prehrambene škole  Požega s prestankom radnog odnosa imenovane u školi, zamjenica ravnateljice predlaže Školskom odboru Evu Zebu kao kandidatkinju za popunu radnog mjesta  nastavnika stručno teorijskih sadržaja  na neodređeno puno radno vrijeme, te moli suglasnost za prijem iste u radni odnos. 
Članovi Školskog odbora su pristupili glasovanju te sa pet glasova za dali suglasnost na zapošljavanje Eve Zebe na radno mjesto nastavnice stručno teorijskih sadržaja, na neodređeno puno radno vrijeme.
Ravnatelji škola će sukladno dobivenoj suglasnosti Školskog odbora potpisati sporazum o premještaju djelatnice iz škole u školu.
6. Razno:

Pod točkom Razno član Školskog odbora gosp. Janeček je zbog brojnih upita koje dobiva vezano uz početak korištenja nastavno-sportske dvorane i završetka energetske obnove predložio da se uputi službeni dopis prema osnivaču od strane članova Školskog odbora kako bi  se dobili konkretni odgovori.
Naime, kako ističe zainteresirani korisnici dvorane zbog dolaska hladnijih dana imaju potrebu osigurati  prostor za održavanje treninga i natjecateljskog dijela u svojim sportovima. Korisnicima bi daleko lakše bilo održavati sportske aktivnosti  u dvorani naše škole nego  da  putuju u okolne slobodne dvorane.
S prijedlogom gosp. Janečeka složili su se i ostali članovi Školskog odbora.
Zamjenica ravnateljice je napomenula da je i nakon okončanju radova je upitno hoće li se dvorana moći koristiti iz razloga neispravnosti hidrantske mreže.  
Škola je već nekoliko puta o tome izvijestila osnivača.
Stav je članova Školskog odbora  da se u dopis prema Osnivaču uključi i pitanje popravka hidrantske mreže.


Budući da su iscrpljene sve točke dnevnog reda  7. sjednica Školskog odbora je okončana u 13.30 sati.

 
    Zapisničar:				                          Predsjednik Školskog odbora:

         Vesna Batalo, dipl.iur.					     Ivan Lozinjak, dipl.inž.

